recursal/SuperWikiNEXT-32B huggingface dataset:
**লেসলি ওয়ারেন স্টট** (ইংরেজি: Warren Stott; জন্ম: ৮ ডিসেম্বর, ১৯৪৬) ল্যাঙ্কাশায়ারের রোচডেল এলাকায় জন্মগ্রহণকারী ইংরেজ বংশোদ্ভূত সাবেক নিউজিল্যান্ডীয় আন্তর্জাতিক ক্রিকেটার, প্রশাসক, ধারাভাষ্যকার ও কোচ। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৯ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন **ওয়ারেন স্টট**।

খেলোয়াড়ী জীবন
---------------

১৯৬৯-৭০ মৌসুম থেকে ১৯৮৩-৮৪ মৌসুম পর্যন্ত ওয়ারেন স্টটের প্রথম-শ্রেণীর খেলোয়াড়ী জীবন চলমান ছিল। নিচেরসারির ডানহাতি ব্যাটসম্যান ও ডানহাতি মিডিয়াম-পেস বোলার ওয়ারেন স্টট নিউজিল্যান্ডীয় ঘরোয়া ক্রিকেটে অংশ নেন। মোট ১৫ মৌসুম অকল্যান্ডের সদস্যরূপে খেলেন।

সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন ওয়ারেন স্টট। ৯ জুন, ১৯৭৯ তারিখে নটিংহামে সফরকারী শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।

আন্তর্জাতিক ক্রিকেটের একমাত্র খেলাটি ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপে খেলেন। নিউজিল্যান্ডের উদ্বোধনী খেলায় শ্রীলঙ্কার মুখোমুখি হন। তিন উইকেট লাভ করে দলকে সহজ বিজয় এনে দেন। কিন্তু, প্রতিযোগিতার বাদ-বাকী খেলা থেকে তাকে বিরত রাখা হয়। এরপর কোন সিরিজে তাকে নিউজিল্যান্ড দলে রাখা হয়নি।

ক্রিকেট খেলা থেকে অবসর গ্রহণের পর ওয়ারেন স্টট ক্রিকেট প্রশাসক, ধারাভাষ্যকার ও কোচের ভূমিকায় অবতীর্ণ হয়েছেন।

তথ্যসূত্র
---------

1. ↑  "Players / New Zealand / ODI caps"। Cricinfo। সংগ্রহের তারিখ ২১ ফেব্রুয়ারি ২০২০।
2. ↑  "New Zealand ODI Bowling Averages"। Cricinfo। সংগ্রহের তারিখ ২১ ফেব্রুয়ারি ২০২০।

আরও দেখুন
---------

* হার্ব ম্যাকগির
* লেন বাটারফিল্ড
* ১৯৭৯ ক্রিকেট বিশ্বকাপ
* নর্দার্ন ডিস্ট্রিক্টস ক্রিকেট দল
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ওয়ারেন স্টট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ওয়ারেন স্টট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
নিউজিল্যান্ড দল – ১৯৭৯ ক্রিকেট বিশ্বকাপ সেমি-ফাইনালিস্ট |
| --- |
| 
* ১ বার্গেস (অঃ)
* ২ কেয়ার্নস
* ৩ চ্যাটফিল্ড
* ৪ কোনি
* ৫ এডগার
* ৬ হ্যাডলি
* ৭ হাওয়ার্থ
* ৮ লিস (উইঃ)
* ৯ ম্যাককেচনি
* ১০ মরিসন
* ১১ স্টট
* ১২ ট্রুপ
* ১৩ টার্নার
* ১৪ রাইট

 | নিউজিল্যান্ড |
**ওয়ার্কার্স পার্টি অফ ইন্ডিয়া** হল ভারতের পশ্চিমবঙ্গ রাজ্যের একটি রাজনৈতিক দল। ডব্লিউপিআই এর উৎপত্তি **ভারতে গণতান্ত্রিক ভ্যানগার্ডে**। ১৯৪৩ সালে জীবন লাল চট্টোপাধ্যায়ের নেতৃত্বে একটি দল মানবেন্দ্র নাথ রায়ের র‌্যাডিক্যাল ডেমোক্রেটিক পার্টি থেকে বিচ্ছিন্ন হলে ডিভি গঠিত হয়। ডিভি একটি অ-মার্কসবাদী সংগঠনে আরডিপি-এর বিকাশে অসন্তুষ্ট ছিল। জীবন লাল চট্টোপাধ্যায় ১৯৩০ সালে বেঙ্গল কংগ্রেসের সেক্রেটারি নির্বাচিত হন।

১৯৬০ সালের ১২ জুন ডিভি ভারতের ওয়ার্কার্স পার্টিতে পরিণত হয়। দলটি তাদের প্রতীক হিসাবে একটি পাঁচ-দফা তারকা একটি হাতুড়ি এবং কাস্তে গ্রহণ করেছে। দলটি ১৯৬৫ সালে কলকাতায় তার দ্বিতীয় সর্বভারতীয় সম্মেলন, ১৯৭০ সালে তৃতীয় সর্বভারতীয় সম্মেলন এবং ১৯৭১ সালে চতুর্থ সর্বভারতীয় সাধারণ সম্মেলন অনুষ্ঠিত হয়। ১৯৭৬ সালে অষ্টম সর্বভারতীয় সম্মেলন অনুষ্ঠিত হয়।

ডব্লিউপিআই ইউনাইটেড বাম ফ্রন্টের অংশ ছিল যেটি ১৯৬৭ সালের পশ্চিমবঙ্গ রাজ্য বিধানসভা নির্বাচনে প্রতিদ্বন্দ্বিতা করেছিল। ডব্লিউপিআই ছিল ভারতের কমিউনিস্ট পার্টির (মার্কসবাদী) নেতৃত্বাধীন ইউনাইটেড ফ্রন্টের অংশ, যেটি পশ্চিমবঙ্গ শাসন করত ১৯৬৭-১৯৭১। জ্যোতিভূষণ ভট্টাচার্য, ওয়ার্কার্স পার্টির একজন নেতা, পশ্চিমবঙ্গে ১৯৬৭ এবং ১৯৬৯ সালে দুটি যুক্তফ্রন্ট সরকারে শিক্ষামন্ত্রী এবং তথ্যমন্ত্রী ছিলেন। তিনি ১৯৭০ সাল থেকে দলের সাধারণ সম্পাদক ছিলেন। জীবন লাল চট্টোপাধ্যায় ১৯৭০ সালে মারা যান। ১৯৭৬ সালে ডব্লিউপিআই দুই ভাগে বিভক্ত। মনিদ্রনারায়ণ বসুর নেতৃত্বে একটি দল ডব্লিউপিআই নামটি ধরে রেখেছে। ভট্টাচার্যের নেতৃত্বে অন্য দল নিজেদেরকে কমিউনিস্ট ওয়ার্কার্স পার্টি বলে। পরবর্তীকালে ভারতের কমিউনিস্ট ওয়ার্কার্স পার্টি তার নাম পরিবর্তন করে ওয়ার্কার্স পার্টি রাখে। বসু একটি গাড়ি দুর্ঘটনায় মারা যান, এবং সালিয়েন পাল নেতৃত্ব গ্রহণ করেন।

১৯৮০ সালের ভারতীয় সাধারণ নির্বাচনে ডব্লিউপিআই রায়গঞ্জ আসনে মোহাম্মদ ইলিয়াস রাজীকে প্রার্থী করে। তিনি ১৩,৫৫৪ ভোট (২.৮৯%) পেয়েছেন।

ডব্লিউপিআই বাংলায় *গণবিপ্লাব* (জনপ্রিয় বিপ্লব) প্রকাশ করে। ১৯৮০-এর দশকের প্রথম দিকে *গণবিপ্লব* ১,৫০০ কপি ছাপা হয়েছিল এবং এর সম্পাদক ছিলেন হেমেন্দ্র বিহারী মুখার্জি। সে সময় এর প্রকাশনা কিছুটা অনিয়মিত ছিল।

ডব্লিউপিআই সোভিয়েত ইউনিয়নের কমিউনিস্ট পার্টিকে সংশোধনবাদী হিসেবে বিবেচনা করে। শেষের দিকে, ডব্লিউপিআই ২০১১ সালে বামফ্রন্টে যোগ দিয়েছে। এর সেক্রেটারি মানিক দত্ত।[]

তথ্যসূত্র
---------

1. 1 2  Gupta, P.K.S. *Political parties in West Bengal*. p. 182, 201
2. ↑  Gupta, P.K.S. *Political parties in West Bengal*
3. ↑  Asish Krishna Basu (২০০৩)। *Marxism in an Indian State: An Analytical Study of West Bengal Leftism*। Ratna Prakashan। পৃষ্ঠা 283। আইএসবিএন 978-81-85709-73-4।
4. ↑  Bappaditya Paul (২৭ আগস্ট ২০১৪)। *The First Naxal: An Authorised Biography of Kanu Sanyal*। SAGE Publications। পৃষ্ঠা 93। আইএসবিএন 978-93-5150-109-1।
5. ↑  Manujendra Kundu (১২ মে ২০১৬)। *So Near, Yet So Far: Badal Sircar’s Third Theatre*। OUP India। পৃষ্ঠা 188। আইএসবিএন 978-0-19-908958-1।
6. ↑  Jawhar Sircar (১৯৯৯)। *Parliamentary Elections in West Bengal, 1952-1999*। Government of West Bengal। পৃষ্ঠা 114।
7. ↑  West Bengal (India). Fact Finding Committee on Small & Medium Newspapers; Sasanka Sekhar Sanyal (১৯৮৩)। *Report of the Fact Finding Committee on Small & Medium Newspapers, 1980*। Information & Cultural Affairs Department, Government of West Bengal। পৃষ্ঠা 50।
**যোসেফ স্টানিসলস সলোমন** (ইংরেজি: Joe Solomon; জন্ম: ২৬ আগস্ট, ১৯৩০) বারবাইসের পোর্ট মোরেন্ট এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন। ১৯৫৮ থেকে ১৯৬৫ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে পারদর্শী ছিলেন **জো সলোমন**।

ঘরোয়া ক্রিকেট
--------------

১৯৫৬-৫৭ মৌসুম থেকে ১৯৬৮-৬৯ মৌসুম পর্যন্ত ব্রিটিশ গায়ানা / গায়ানার পক্ষে প্রথম-শ্রেণীর ক্রিকেটে অংশগ্রহণ করেছেন। ১৯৫৮-৫৯ মৌসুমে ভারত, ১৯৬০-৬১ মৌসুমে অস্ট্রেলিয়া এবং ১৯৬৩ ও ১৯৬৬ সালে ইংল্যান্ড গমন করেন। ১৯৫৭ ও ১৯৫৭-৫৮ মৌসুমে প্রথম-শ্রেণীর ক্রিকেটে ব্রিটিশ গায়ানার পক্ষে একমাত্র ক্রিকেটার হিসেবে প্রথম তিনটে ইনিংসে সেঞ্চুরি করার গৌরবগাঁথা রচনা করেন।

টেস্ট ক্রিকেট
-------------

সমগ্র খেলোয়াড়ী জীবনে ২৭ টেস্টে অংশগ্রহণের সুযোগ পেয়েছেন তিনি। এ সময়ে ১৩২৬ রান তুলেছেন। সচরাচর ছয় কিংবা সাত নম্বরে ব্যাটিংয়ে নামতেন। ৪৬টি টেস্ট ইনিংসের মধ্যে কেবলমাত্র একটি ইনিংসকে সেঞ্চুরিতে রূপান্তর করতে পেরেছিলেন জো সলোমন। নিজস্ব প্রথম বিদেশ সফরে স্বাগতিক ভারতের বিপক্ষে দিল্লি টেস্টে এ কৃতিত্ব গড়েন।

মাঝেমধ্যে লেগব্রেক বোলিং করতেন। চার উইকেট পেয়েছেন। তন্মধ্যে, তার টেস্ট ব্যাটিং গড় ৪৫ এর তুলনায় অধিক কেন ব্যারিংটন ও বিল লরি শিকারে পরিণত হয়েছিলেন। এছাড়াও, ১৯৬০ সালে স্মরণীয় হয়ে থাকা প্রথম টাই টেস্টেও অংশগ্রহণ ছিল তার। বেশ দূর থেকে স্ট্যাম্পে নিক্ষিপ্ত বলটি জয়সূচক রানের দিকে ধাবমান ইয়ান মেকিফকে রান আউটের মাধ্যমে বিদায় করেন। পরের টেস্টে নিজের ক্যাপ স্ট্যাম্পে পড়লে হিট উইকেটে আউটের মাধ্যমে তাকে বিদায় নিতে হয়েছিল।

অবসর
----

ক্রিকেট খেলা থেকে অবসর গ্রহণের পর ওয়েস্ট ইন্ডিজ দল নির্বাচকের ভূমিকায় অবতীর্ণ হয়েছিলেন তিনি। এরপর ২০০৫ সালে অবসর গ্রহণের পূর্ব-পর্যন্ত নিজ মাতৃভূমি গায়ানার স্থানীয় দলে প্রশিক্ষক হিসেবে দায়িত্ব পালন করেন। বর্তমানে তিনি মার্কিন যুক্তরাষ্ট্রের নিউইয়র্কে বসবাস করছেন।

তথ্যসূত্র
---------

1. ↑  Frindall, Bill (১৯৯৮)। *The Wisden Book of Cricket Records* (Fourth সংস্করণ)। London: Headline Book Publishing। পৃষ্ঠা 81। আইএসবিএন 0747222037।
2. ↑  Coverdale, Brydon (জানুয়ারি ২০১৭)। "The man in the photo"। *Cricinfo*। সংগ্রহের তারিখ ১৪ জানুয়ারি ২০১৭।

বহিঃসংযোগ
---------

* ইএসপিএনক্রিকইনফোতে জো সলোমন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জো সলোমন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* ক্রিকইনফো স্ট্যাটসগুরু – উইকেটের তালিকা[*স্থায়ীভাবে অকার্যকর সংযোগ*]
**'সাদা কালো প্রেম'** ২০১৯ সালে প্রকাশিত বাংলা ভাষায় রচিত একটি চলচ্চিত্র সঙ্গীত। প্রণয়ধর্মী এই সঙ্গীত বা গানটি ১৮ অক্টোবর, ২০১৯ তারিখে মুক্তিপ্রাপ্ত ডনগিরি চলচ্চিত্রের জন্য রচিত এবং ব্যবহার হয়েছে। ডনগিরি চলচ্চিত্রটি প্রাথমিকভাবে *সাদা-কালো প্রেম* নামে নির্মিত হয়। এই গানটি এই চলচ্চিত্রের শিরোনামীয় সঙ্গীত হিসেবে রচিত হয়। গীতিকার কবির বকুলের কথা এবং ইমন সাহার সুর ও সঙ্গীত পরিচালনায় এই গানে কণ্ঠ দিয়েছেন সাবরিনা পড়শী এবং ইমরান মাহমুদুল

সঙ্গীত ধারণ
-----------

সাদা-কালো প্রেম(পরবর্তীতে ডনগিরি নামে মুক্তিপ্রাপ্ত) চলচ্চিত্রের মহরত অনুষ্ঠানের পূর্বেই এই গানে গীতি রচনা ও সুর আরোপ করা হয়। কবির বকুল এই গানটি ‘নীলচে আকাশ, মেলছে ও চোখ’ শিরোনামে লিখেছিলেন। ১৩ ফেব্রুয়ারি, ২০১৬ তারিখে মগবাজারের শ্রুতি রেকর্ডিং স্টুডিও-তে এই চলচ্চিত্রের মহরত, কলাকুশলী পরিচিতি এবং এই গানটি ধারণ করা হয়। মহরত অনুষ্ঠানের দিন সাবরিনা পড়শী ও মহরত অনুষ্ঠানের আগের দিন ইমরানের কন্ঠ ধারণ করা হয়। কণ্ঠ ধারণের পর ইমন সাহা এই গানের সঙ্গীতায়োজন করেন।

চিত্রগ্রহণ
----------

সাভারের গলফ কোর্স, উত্তরার বর্ধিত অঞ্চলে এই গানের 'আউটডোর' দৃশ্য ধারণ করা হয়। এই গানের দৃশ্যায়নে বাপ্পি চৌধুরী ও এমিয়া এমি অভিনয় ও ঠোঁট মিলিয়েছেন। মাসুম বাবুল, সাইফ খান কালু ও হাবিব যৌথভাবে এই গান সহ ডনগিরি'র সকল গানের নৃত্য পরিচালনা করেন।

মুক্তিলাভ
---------

১৩ অক্টোবর, ২০১৯ তারিখে ডনগিরি চলচ্চিত্রের প্রচারণার অংশ হিসেবে এই গানটি 'লাইভ টেকনোলজিস'-এর ব্যানারে 'সাদা কালো প্রেম' শিরোনামে ইউটিউবে অবমুক্ত করা হয়।

আরও দেখুন
---------

1. ময়না ধুম
2. মনের ভেতর
3. চুম্মা
4. বড় লোকের বিটি লো
5. বেবী জান
6. হারাবো তোকে

তথ্যসূত্র
---------

1. ↑  "মিলন বাপ্পির সঙ্গে এমিয়ার যাত্রা শুরু"। *প্রথম আলো*। সংগ্রহের তারিখ ২০১৯-১০-২১।
2. ↑  "পড়শির সাদা কালো প্রেম"। *archive.bbarta24.net*। সংগ্রহের তারিখ ২০১৯-১০-২১।
3. 1 2  "শুরু হচ্ছে 'সাদা-কালো প্রেম'"। *প্রথম আলো*। সংগ্রহের তারিখ ২০১৯-১০-২১।
4. ↑  "অবশেষে 'ডনগিরি' আসছে প্রেক্ষাগৃহে"। *somoynews.tv*। সংগ্রহের তারিখ ২০১৯-১০-২১।
5. ↑  "Sada Kalo Prem | Video Song | Bappy Chowdhury | Amiya Ami | Dongiri Bangla Movie 2019"।
**সোমা সেন** একজন সহকারী অধ্যাপক এবং নাগপুর বিশ্ববিদ্যালয়ের ইংরেজি সাহিত্য বিভাগের প্রধান এবং একজন মহিলা অধিকারকর্মী। 

সোমা মানবাধিকার সংগঠন গণতান্ত্রিক অধিকার কমিটির (সিপিডিআর) সাথে কাজ করেছেন। সোমা নাগপুর বিশ্ববিদ্যালয় শিক্ষক সমিতির (নুটা) সভাপতি ছিলেন।

পুনে পুলিশ ৬ ই জুন ২০১৮ সালে তাঁকে গ্রেপ্তার করেছিলেন এবং পরে নাগপুর বিশ্ববিদ্যালয়ে তার অবস্থান থেকে সাময়িক বরখাস্ত হয়েছিলেন। রাষ্ট্রপক্ষের পক্ষ থেকে এখনও কোনও অভিযোগ প্রমাণিত হয়নি এবং বোম্বাই হাইকোর্টে একটি চলমান মামলা বিচারের জন্য রয়েছে। সোমা ইতোমধ্যে কারাগারে ৫২৮ দিনের (দেড় বছর) বেশি সময় কাটিয়েছে।

ব্যক্তিগত জীবন
--------------

সোমা মুম্বাইয়ের বান্দ্রায় একটি উচ্চ-মধ্যবিত্ত বাঙালি পরিবারে জন্মগ্রহণ করেন । তিনি সেন্ট জোসেফ কনভেন্ট থেকে তার স্কুল পড়াশোনা করেছিলেন। মুম্বাইয়ের এলফিনস্টোন কলেজ থেকে স্নাতকোত্তর ডিগ্রি শেষ করার পরে, তিনি নাগপুর বিশ্ববিদ্যালয়ে এম.ফিল এবং পিএইচডি ডিগ্রি অর্জন করেছিলেন। তিনি লেখক ও অনুবাদক তুষার কান্তি ভট্টাচার্যের সাথে বিবাহবন্ধনে আবদ্ধ হয়েছেন এবং তাঁর একটি কন্যা কোয়েল, যিনি একজন চলচ্চিত্র নির্মাতা। সোমা নাগপুরে থাকেন।

অ্যাক্টিভিজম
------------

সোমা নাগপুরের একটি মহিলা সংস্থায় যুক্ত ছিলেন, স্ত্রী চেতনা নামক নারীর বিরুদ্ধে সহিংসতা ও যৌতুকের মৃত্যুর মতো বিষয় নিয়ে আলোচনা করেছিলেন।

গ্রেফতার
--------

৬ই জুন ২০১৮, তাকে সুধীর ধাওয়াল, মহেশ রাউত, সুরেন্দ্র গ্যাডলিং এবং রনা উইলসনের সাথে পুনে পুলিশ গ্রেপ্তার করেছিল। ভীম কোরেগাঁও সহিংসতায় জড়িত থাকার অভিযোগে তাদের বিরুদ্ধে বেআইনি ক্রিয়াকলাপ (প্রতিরোধ) আইনের আওতায় অভিযুক্ত করা হয়েছিল। গ্রেপ্তারের সময় তিনি অবসর গ্রহণের কাছাকাছি এসেছিলেন।  ১৫ জুন, নাগপুর বিশ্ববিদ্যালয়ে ৪৮ ঘণ্টারও বেশি সময় ধরে পুলিশ হেফাজতে থাকার কারণে তাকে তার অবস্থান থেকে সাময়িক বরখাস্ত করা হয়েছিল।

তথ্যসূত্র
---------

1. 1 2 3  "The People's Fighters: Meet the Five Arrested in the Bhima Koregaon Case"। *The Wire*। সংগ্রহের তারিখ ২০১৮-০৮-২৯।
2. 1 2  Johari, Aarefa। "A poet, a lawyer, a professor: These are the five activists held for sparking Bhima Koregaon clashes"। *Scroll.in* (ইংরেজি ভাষায়)। সংগ্রহের তারিখ ২০১৮-০৮-২৯।
3. ↑  "Arrested professor Shoma Sen's daughter Koel says: My mother's been tagged a Maoist after lifetime of working for others - Firstpost"। *www.firstpost.com*। সংগ্রহের তারিখ ২০১৮-০৮-২৯।
4. ↑  "Nagpur varsity suspends Prof Shoma Sen held for alleged Maoist links"। *Hindustan Times* (ইংরেজি ভাষায়)। ২০১৮-০৬-১৫। সংগ্রহের তারিখ ২০১৮-০৮-২৯।
**জো উইন্টার** (ইংরেজি: Joe Winter) একজন ব্রিটিশ শিক্ষাবিদ এবং কবি। তিনি কবি রবীন্দ্রনাথ ঠাকুর এবং জীবনানন্দ দাশের কবিতা ইংরেজি ভাষায় অনুবাদ করার জন্য বিখ্যাত।

জীবনী
-----

তিনি ১৯৪৩ সালে লন্ডনে জন্ম গ্রহণ করেন এবং তার শিক্ষা লাভের প্রতিষ্ঠানগুলোর মধ্যে একটি হচ্ছে এক্সিটার কলেজ, অক্সফোর্ড। তিনি ১৯৬৭ থেকে ১৯৯৪ সাল পর্যন্ত লন্ডনের একটি মাধ্যমিক বিদ্যালয়ে ইংরেজি শিক্ষকতা করেন। অবসর গ্রহণের আগের দিকে, তিনি ১৯৯০ দশকের মাঝামাঝিভাগে ভারতবর্ষে আসেন এবং সেখানে ২০০৬ সাল পর্যন্ত কলকাতা শহরে বসবাস করেন। পরে তিনি লন্ডনে পুনর্বাসন করেন। এই সময় তিনি বাংলা ভাষা শিখেন এবং বাংলা সাহিত্যের কাজ গুলো ইংরেজি ভাষায় অনুবাদ করেন। তার অনুবাদ প্রাঞ্জল এবং একই সঙ্গে তা মূলের প্রতি অনুগত ও সুললিত। যখন তিনি কলকাতায় ছিলেন, তখন তিনি নিয়মিত দ্য স্টেটসম্যান সংবাদপত্রে লিখতেন। এখন তিনি সাসেক্সের আরডিংলি কলেজে শিক্ষকতা করেন।

সাহিত্যকর্ম
-----------

জো উইন্টার ১৯৬২ খ্রিষ্টাব্দে কবিতা লিখতে শুরু করেন। ১৯৭২ খ্রিষ্টাব্দে তার লেখা *এ মিরাকল* কাব্যগ্রন্থটি প্রকাশিত হয়। কবিতা ছাড়াও তিনি সাহিত্য বিষয়ক নিবন্ধ এবং প্রবন্ধ‌‌‌‍ রচনা করেছেন। তিনি এগারো পর্বের একটি কাব্যগ্রন্থ, একটি আত্নজীবনী এবং স্কুলের বাচ্চাদের জন্য একটি কবিতার বই সম্পূর্ণ করেছেন। ১৯৯৪ খ্রিষ্টাব্দে ভারতে আগমনের পর তিনি *হিন্দি গান* গ্রন্থটি প্রকাশ করেন। পরবর্তী বৎসর তিনি প্রকাশ করেন *নাইট আউট*, *মেডিটেশান* এবং *বার্থ অব স্প্রিং*। একই বৎসর *পেইজ টর্ন আউট ফ্রম এ ডায়েরী* প্রচ্ছদনামে একটি কাব্যগ্রন্থ প্রকাশ করেন। ১৯৯৬ খ্রিষ্টাব্দে প্রকাশিত হয় *দি গ্রীণ বক্স*। আরেকটি কবিতা সংকলন *১৯৮৪* প্রকাশিত হয় ১৯৯৭ খ্রিষ্টাব্দে। তিনি সাহিত্য বিষয়ক কিছু প্রবন্ধ-নিবন্ধের একটি সংকলন প্রকাশ করেন ১৯৯৬ খ্রিষ্টাব্দে যার প্রচ্ছদনাম *ইন ডিফেন্স পৌয়েট্রি*। ২০০০-এ প্রকাশিত হয় প্রবন্ধ গ্রন্থ *টু ডু উইথ ফ্রিডম*। 

### ক্যালকাটা পৌয়েমস্‌

কোলকাতায় অবস্থানকালে তিনি বেশ কিছু কবিতা রচনা করেন যা "ক্যালকাটা পৌয়েমস্‌" নামে আখ্যায়িত। এগুলো *গেস্ট এন্ড হোস্ট* প্রচ্ছদনামে প্রকাশিত হয়েছে কোলকাতা থেকেই।

### অনুবাদ

জো উইন্টার রবীন্দ্রনাথের গীতাঞ্জলি এবং জীবনানন্দ দাশের রূপসী বাংলা কাব্যগ্রন্থদ্বয় ইংরেজি ভাষায় অনুবাদ করেছেন। এছাড়া তিনি জীবনানন্দের ৪০টি কবিতার একটি অনুপম অনুবাদ সংকলন প্রকাশ করেছেন যার প্রচ্ছদ নাম দিয়েছেন *আ নেইকেড লৌনলি হ্যান্ড*।

তথ্যসূত্র
---------

1. ↑  "If Winter comes"। ২৫ মে ২০১১ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০১০।

বহিঃসংযোগ
---------

* লন্ডন ম্যাগাজিন
**বাখরাবাদ গ্যাসক্ষেত্র** বাংলাদেশের একটি প্রাকৃতিক গ্যাস ক্ষেত্র।

অবস্থান ও মজুদ
--------------

বাখরাবাদ গ্যাসক্ষেত্রটি কুমিল্লা জেলার মুরাদনগর উপজেলায় অবস্থিত। ঢাকা থেকে এটির অবস্থান ৪০ কিলোমিটার পূর্বে। তিতাস ও হবিগঞ্জ গ্যাসক্ষেত্র এর মতো এটিও ১৯৬৯ সালে তদানিন্তন পাকিস্তান শেল অয়েল কোম্পানি আবিষ্কার করে। বাখরাবাদের ক্ষেত্রটি সরু ও লম্বাটে, এবং প্রায় ৬৯ কিলোমিটার দীর্ঘ ও ১০ কিলোমিটার প্রশস্ত। এখানকার মোট গ্যাস মজুদের পরিমাণ ১.০৪৯ ট্রিলিয়ন ঘনফুট (টিসিএফ)। ১৯৮৪ সালে বাখরাবাদ গ্যাসক্ষেত্র হতে গ্যাস উত্তোলন শুরু হয়। ২০০৯ সালের ৩১শে অক্টোবর পর্যন্ত এখান থেকে সর্বমোট ৬৯৬.৫৯৬ বিলিয়ন ঘনফুট অর্থাৎ মোট মজুদের ৬৬.৪০৬% উত্তোলন করা হয়েছে।

কূপ
---

বাখরাবাদ গ্যাসক্ষেত্রের ২ স্থানে মোট ৮টি কূপ খনন করা হয়েছে। এর মধ্যে মাত্র একটিই উলম্বভাবে খোঁড়া কূপ। বাকিগুলো তীর্যকভাবে খোঁড়া হয়েছে। কূপগুলো চালু হবার পরে সর্বোচ্চ গ্যাস উৎপাদন হয়েছে ১৯৯২ সালে, যখন দৈনিক ২১০ মিলিয়ন ঘনফুট গ্যাস তোলা হতো। বরতমানে ৫টি কূপ চালু আছে যা থেকে দিনে ৩৫-৩৬ মিলিয়ন ঘনফুট গ্যাস তোলা হয়। বাকি ৩টি কূপ জলাবদ্ধতার কারণে পরিত্যক্ত হয়েছে। এখান থেকে উত্তোলিত গ্যাস বাখরাবাদ গ্যাস সিস্টেম লিমিটেডের মাধ্যমে সারাদেশে সরবরাহ করা হয়। 

বর্তমানে এখানকার কন্ডেনসেট ও গ্যাসের অনুপাত ০.৭০ এবং পানি ও গ্যাসের অনুপাত ১৩.০৮৮ বিবিএল/মিলিয়ন ঘনফুট। এখানকার কন্ডেনসেটকে প্রক্রিয়াজাত করে পেট্রল ও ডিজেল তৈরি করা হয়, যা মেঘনা পেট্রোলিয়াম লিমিটেড বাজারজাত করে থাকে।

তথ্যসূত্র
---------

1. 1 2 3  বাখরাবাদ গ্যাসক্ষেত্র  ওয়েব্যাক মেশিনে আর্কাইভকৃত ২৭ মার্চ ২০০৯ তারিখে, বাংলাদেশ গ্যাস ফিল্ডস কোম্পানি লিমিটেড এর ওয়েবসাইট।

আরও দেখুন
---------

| * দে
* স
বাংলাদেশের প্রাকৃতিক গ্যাসক্ষেত্রসমূহ |
| --- |
| 
* কামতা গ্যাসক্ষেত্র
* কুতুবদিয়া গ্যাসক্ষেত্র
* কৈলাসটিলা গ্যাসক্ষেত্র
* ছাতক গ্যাসক্ষেত্র
* জালালাবাদ গ্যাসক্ষেত্র
* তিতাস গ্যাসক্ষেত্র
* নরসিংদী গ্যাসক্ষেত্র
* পাবনা গ্যাসক্ষেত্র
* ফেঞ্চুগঞ্জ গ্যাসক্ষেত্র
* ফেনী গ্যাসক্ষেত্র
* বাখরাবাদ গ্যাসক্ষেত্র
* বিবিয়ানা গ্যাসক্ষেত্র
* বিয়ানীবাজার গ্যাসক্ষেত্র
* বেগমগঞ্জ গ্যাসক্ষেত্র
* বাঙ্গুরা গ্যাসক্ষেত্র
* ভোলা উত্তর-১ গ্যাসক্ষেত্র
* মেঘনা গ্যাসক্ষেত্র
* মৌলভীবাজার গ্যাসক্ষেত্র
* রশিদপুর গ্যাসক্ষেত্র
* লালমাই গ্যাসক্ষেত্র
* শাহবাজপুর গ্যাসক্ষেত্র
* শ্রীকাইল গ্যাসক্ষেত্র
* সাঙ্গু গ্যাসক্ষেত্র
* সালদা গ্যাসক্ষেত্র
* সুনেত্র গ্যাসক্ষেত্র
* সুন্দলপুর গ্যাসক্ষেত্র
* সেমুতাং গ্যাসক্ষেত্র
* হবিগঞ্জ গ্যাসক্ষেত্র
* হরিপুর গ্যাসক্ষেত্র

 |
**জো-নাং-লো-ত্সা-বা-ব্লো-গ্রোস-দ্পাল** (ওয়াইলি: *jo nang lo tsa ba blo gros dpal*) (১২৯৯-১৩৫৪) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র ও বিমলপ্রভা সম্বন্ধে পণ্ডিত ছিলেন।

জন্ম ও শিক্ষা
-------------

জো-নাং-লো-ত্সা-বা-ব্লো-গ্রোস-দ্পাল ১২৯৯ খ্রিষ্টাব্দে তিব্বতের ম্দো-স্মাদ (ওয়াইলি: *mdo smad*) নামক স্থানে জন্মগ্রহণ করেন। কম বয়সেই তিনি দ্বাং-র্দ্জোং-পা (ওয়াইলি: *dbang rdzong pa*) নামক বৌদ্ধভিক্ষুর নিকট হেবজ্র তন্ত্র, বজ্রপঞ্জরতন্ত্র, সম্পুততন্ত্র, বোধিসত্ত্বচর্যাবতার প্রভৃতি বিভিন্ন বিষয় সম্বন্ধে অধ্যয়ন করেন। নয় বছর বয়সে র্তা-নাগ (ওয়াইলি: *rta nag*) বৌদ্ধবিহারে তিনি দীক্ষা নেন এবং ঐ বিহারে ত্শুল-খ্রিম্স-ব্জাং (ওয়াইলি: *tshul khrims bzang*) নামক ভিক্ষুর নিকট পনেরো বছর বয়স পর্যন্ত প্রজ্ঞাপারমিতা ও অভিধর্ম সম্বন্ধে শিক্ষালাভ করেন। এরপর তিনি সা-স্ক্যা বৌদ্ধবিহার যাত্রা কত্র স্তোন-পা-নাম-মখা'-য়ে-শেস নামক বৌদ্ধভিক্ষুর নিকট সূত্র ও তন্ত্র সম্বন্ধে অধ্যয়ন করেন। পঁচিশ বছর বয়সে ব্রাগ-রাম নামক স্থানে দ্পাং-লো-ত্সা-বা-ব্লো-গ্রোস-ব্র্তান-পা নামক বিখ্যাত তিব্বতী অনুবাদকের নিকট সংস্কৃত ব্যাকরণ ও ভাষাশিক্ষা করেন। এরপর দ্পাং-লো-ত্সা-বা-ব্লো-গ্রোস-ব্র্তান-পার নির্দেশে তিনি জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট অধ্যয়ন করেন ও সাতাশ বছর বয়সে তার নিকট ভিক্ষুর শপথ গ্রহণ করেন।

পরবর্তী জীবন
------------

দোল-পো-পা-শেস-রাব-র্গ্যাল-ম্ত্শানের নির্দেশে জো-নাং-লো-ত্সা-বা-ব্লো-গ্রোস-দ্পাল কালচক্র তন্ত্র ও বিমলপ্রভা টীকাভাষ্য সম্বন্ধে শিক্ষাদানশুরু করেন। ১৩৩৪ খ্রিষ্টাব্দে তিনি ও সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান কালচক্র তন্ত্র ও বিমলপ্রভা টীকাভাষ্যের তিব্বতী অনুবাদকে নতুন করে সম্পাদনা করেন যা নব্য জো-নাং ঐতিহ্য নামে বিখ্যাত হয়। ১৩৩৯ খ্রিষ্টাব্দে দোল-পো-পা-শেস-রাব-র্গ্যাল-ম্ত্শান তাকে জো-নাং বৌদ্ধবিহারের প্রধান হিসেবে নির্বাচিত করেন এবং এই পদে তিনি পনেরো বছর থাকেন।

তথ্যসূত্র
---------

1. 1 2  Stearns, Cyrus (আগস্ট ২০০৮)। "Jonang Lotsāwa Lodro Pel"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-১১।
**জল শাহ** ( নেপালি: जल शाह) হলেন একজন নেপালি অভিনেত্রী যিনি ১৯৯০-এর দশকের শেষের দিকে সমধিক জনপ্রিয় ছিলেন। তিনি বর্তমানে মার্কিন যুক্তরাষ্ট্রে থাকেন।

তিনি ১৯৯৪ সালে *শ্রীস্বস্থানী* নামে একটি ধর্মীয় চলচ্চিত্র দিয়ে তার কর্মজীবন শুরু করেছিলেন। যদিও সেই চলচ্চিত্রে তার ভূমিকা ছিল খুবই ছোট। তিনি ১৯৯৬ সালে ১৪ বছর বয়সে *অবতার* নামক বাণিজ্যিক চলচ্চিত্রে আত্মপ্রকাশ করেছিলেন।

চলচ্চিত্রটি পরিচালনা করেছিলেন প্রকাশ সায়ামি। সেই থেকে তিনি ৫০ টিরও বেশি নেপালি চলচ্চিত্রে অভিনয় করেছেন। তার প্রথম সুপার-হিট কলিউড চলচ্চিত্র*থুলডাই* যাতে তিনি মুখ্য ভূমিকায় ছিলেন। চলচ্চিত্রটি ১৯৯৮ সালে মুক্তি পেয়েছিল এবং তাতে তার বিপরীতে ছিলেন জনপ্রিয় অভিনেতা শিবশ্রেষ্ঠ। বিশেষ করে চলচ্চিত্রটির একটি গান ("সুনা সুনা সানাম।") দর্শকমহলে বেশ পছন্দের ছিল। একটি সাধারণ গ্রামের মেয়ে, একজন পুরোদস্তুর গৃহিনী এবং এমনকি একটি আধুনিক মেয়ে থেকে শুরু করে বিভিন্ন চরিত্রে তিনি অভিনয় করেছেন। তবে তিনি তার আবেগমিশেল অভিনয়ের জন্যই সবচেয়ে বেশি পরিচিত।

চলচ্চিত্রাভিনয়
---------------

| বছর | শিরোনাম | ভূমিকা |
| --- | --- | --- |
| ১৯৯৬ | অবতার |  |
| ১৯৯৭ | *ঈশ্বর* |  |
| *শঙ্কর* |  |
| ১৯৯৮ | *ঘুমটো* |  |
| *থুলডাই* |  |
| ১৯৯৯ | নেপালি বাবু |  |
| *এক নম্বর কো পাখে* |  |
| *নাতা রাগাত কো* |  |
| ২০০০ | *নেপাল প্যারো ছা* |  |
| ২০০১ | বুহারি |  |
| *আশীর্বাদ* |  |
| *বাদল পরী* | অঞ্জলি |
| *যো মায়াকো সাগর* |  |
| ২০০২ | *সন্যাস* |  |
| ২০০৩ | *জে ভো রামরাই ভো* | নবিনা |
| *জেঠো কাঞ্চো* |  |
| ২০০৫ | *রাজু রাজা রাম* |  |
| *ক্রোধ* |  |
| ২০০৬ | *মাজদুর* | পূজা |
|

তথ্যসূত্র
---------

 

1. ↑   *"Jal Shah Biography"*।
2. ↑  "Jal Shah"। *filmnepal.com*। ১৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২১।
3. ↑  "songsnepali.net"। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০২১।
4. ↑  "Jal Shah » Nepali Movies, Nepali Films"। *xnepali.net*।

বহিঃসংযোগ
---------

* ইন্টারনেট মুভি ডেটাবেজে জল শাহ (ইংরেজি)
**ইউরেশীয় গেছোচড়ুই** (বৈজ্ঞানিক নাম: *Passer montanus*) বা **লালচেমাথা চড়ুই** Passeridae (প্যাসারিডি) গোত্র বা পরিবারের অন্তর্গত *Passer* (প্যাসার) গণের অন্তর্ভুক্ত এক প্রজাতির চড়ুই। পাখিটি বাংলাদেশ, ভারত ছাড়াও এশিয়া, ইউরোপ ও আফ্রিকার বিভিন্ন দেশে দেখা যায়। ইউরেশীয় গেছোচড়ুইয়ের বৈজ্ঞানিক নামের অর্থ *পাহাড়ি চড়ুই* (লাতিন: *passer* = চড়ুই, *montanus* = পাহাড়ি)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩ কোটি ৮৪ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি।

ইউরেশীয় গেছোচড়ুইের চাঁদি ও ঘাড় লালচে-বাদামি এবং দুই গালে সাদার ওপর কালো ছোপ থাকে। এ বৈশিষ্ট্য দেখে পাতি চড়ুই থেকে এদের সহজে আলাদা করা যায়। এছাড়া পূর্ণবয়স্ক স্ত্রী-পুরুষ দুটোই দেখতে একরকম; অপ্রাপ্তবয়স্ক পাখি একটু ফ্যাকাসে বর্ণের। ইউরেশিয়া আর দক্ষিণ-পূর্ব এশিয়ার উষ্ণ অঞ্চলসমূহে এরা প্রজনন করে এবং এসব অঞ্চলে এদের **গেছোচড়ুই** নামে ডাকা হয়। যুক্তরাষ্ট্রে এ পাখিটি অবমুক্ত করা হয়েছে এবং সেখানে এদের নাম **জার্মান চড়ুই**। মূলত আমেরিকান গেছোচড়ুই থেকে আলাদা করার জন্য এদের এমন নামকরণ হয়েছে। ইউরেশীয় গেছোচড়ুইের অনেকগুলো উপপ্রজাতি থাকলেও তাদের মধ্যে দৃষ্টিগ্রাহ্য পার্থক্য নেই বললেই চলে।

তথ্যসূত্র
---------

1. 1 2  "*Passer montanus*"। The IUCN Red List of Threatened Species। ৩০ মে ২০১৩ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৩।
2. ↑  রেজা খান (২০০৮)। *বাংলাদেশের পাখি*। ঢাকা: বাংলা একাডেমী। পৃষ্ঠা ১০৫। আইএসবিএন 9840746901।
3. 1 2 3  জিয়া উদ্দিন আহমেদ (সম্পা.) (২০০৯)। *বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬*। ঢাকা: বাংলাদেশ এশিয়াটিক সোসাইটি। পৃষ্ঠা ৫৩০।
4. ↑  "*Passer montanus*"। BirdLife International। ২০১৩-১১-০৪ তারিখে মূল থেকে আর্কাইভ করা। সংগ্রহের তারিখ ২০১৩-১০-১৮।

বহিঃসংযোগ
---------

* পাখি প্রবেশদ্বার

উইকিমিডিয়া কমন্সে **ইউরেশীয় গেছোচড়ুই** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***ইউরেশীয় গেছোচড়ুই***

* Photographs and video on ARKive
* Skull image  ওয়েব্যাক মেশিনে আর্কাইভকৃত ১০ নভেম্বর ২০০৭ তারিখে
* Ageing and sexing (PDF) by Javier Blasco-Zumeta & Gerd-Michael Heinze
* Tree Sparrow videos, photos & sounds  ওয়েব্যাক মেশিনে আর্কাইভকৃত ১৫ জুলাই ২০১১ তারিখে on the Internet Bird Collection
* Feathers of the Eurasian Tree Sparrow  ওয়েব্যাক মেশিনে আর্কাইভকৃত ২৪ সেপ্টেম্বর ২০১৫ তারিখে
**রাজকুমারী হায়া বিনতে আব্দুল আজিজ** (১৯২৯ - ২ নভেম্বর, ২০০৯) সৌদি রাজ পরিবারের একজন সদস্য। তিনি ইবনে সৌদের মেয়ে এবং মুহাম্মাদ বিন সৌদ বিন আব্দুল রহমানের স্ত্রী।

প্রথম জীবন
----------

১৯২৯ সালে রাজকুমারী হায়া জন্মগ্রহণ করেন। তিনি বাদশাহ আব্দুল আজিজ ইবনে সৌদ এবং মুধির কন্যা। হায়া বিনতে আব্দুল আজিজ ছিলেন তাদের চার সন্তানের মধ্যে দ্বিতীয় সন্তান। তার আরও দুই ভাই এবং এক বোন ছিল। তার বড় বোন মৃত রাজকুমারী সুলতানা এবং দুই ছোট ভাই রাজপুত্র মজিদ এবং রাজপুত্র সাত্তাম, যিনি নভেম্বর, ২০১১ সাল থেকে রিয়াদ প্রদেশের গভর্নর হিসেবে দায়িত্ব পালন করেন।

কার্যক্রম
---------

হায়া বিনতে আব্দুল আজিজ ২০০১ সালে সৌদি ক্রিকেট সেন্টারের পৃষ্ঠপোষক হয়েছিলেন, যা সৌদি আরবের ক্রিকেট পরিচালনাকারী সংস্থা।

ব্যক্তিগত জীবন
--------------

হায়া বিনতে আব্দুল আজিজ বিয়ে করেন আব্দুল আজিজের ভাতিজা মুহাম্মদ বিন সৌদ বিন আব্দুল রহমান আল সৌদকে। তাদের চার সন্তান আছে; কন্যা নূরা ও তিন পুত্র; সাদ, ফয়সাল ও আবদুল রহমান।

মৃত্যু এবং অন্ত্যেষ্টিক্রিয়া
-----------------------------

২ নভেম্বর, ২০০৯ সালে রিয়াদের বাদশাহ ফয়সাল বিশেষায়িত হাসপাতালে অসুস্থতার কারণে মারা যান হায়া বিনতে আব্দুল আজিজ। তখন তার বয়স ছিলো ৮০ বছর। ৩ নভেম্বর, ২০০৯ সালে রিয়াদের ইমাম তুর্কী বিন আব্দুল্লাহ মসজিদে তার অন্ত্যেষ্টিক্রিয়া অনুষ্ঠিত হয়েছিল। বাদশাহ আবদুল্লাহসহ অন্যান্য কর্মকর্তাগণ তার জানাজাহর নামাজে উপস্থিত ছিলেন।  রাজপুত্র ফাহাদ বিন মোহাম্মদ বিন আব্দুল আজিজ, রাজপুত্র মুত্তিব বিন আব্দুল আজিজ, রাজপুত্র বন্দর বিন মোহাম্মদ বিন আব্দুল রহমান, রাজপুত্র বদর বিন আব্দুল আজিজ, রাজপুত্র আব্দুল রহমান বিন আব্দুল্লাহ বিন আব্দুল রহমান, মক্কার গভর্নর রাজপুত্র খালিদ আল ফয়সাল বিন আব্দুল আজিজ, রাজপুত্র আহমেদ বিন আব্দুল আজিজ এবং রাজপুত্র মুকরিন বিন আব্দুল আজিজ নামাজে উপস্থিত ছিলেন।

তথ্যসূত্র
---------

1. ↑  "Prince Sattam receives condolers on the death of Princess Haya bint Abdulaziz"। *Gulf in the Media*। ৫ নভেম্বর ২০০৯। ৬ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৩।
2. ↑  "Family Tree of Haya bint Abdulaziz bin Abdul Rahman Al Saud"। Datarabia। সংগ্রহের তারিখ ৫ মে ২০১২।
3. 1 2  "Princess Haya bint Abdulaziz dies"। *Saudi Press Agency*। ৩ নভেম্বর ২০০৯। ১৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০০৯।
4. 1 2  "King performs funeral prayers for Princess Haya bint Abdulaziz"। Saudi Embassy, Washington DC। ৩ নভেম্বর ২০০৯। ১২ জুন ২০১০ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১২।
**আকাবার তৃতীয় শপথ** হল ৬২৩ খ্রিষ্টাব্দে ঘটিত মুহাম্মদের জীবনের শেষ শপথানুষ্ঠান। আকাবার দ্বিতীয় শপথের পরে যখন মুহাম্মদের উপর মক্কার কুরাইশদের অত্যচার চরম আকারে বেড়ে যায় তখন মুহাম্মদ মদিনাবাসীদের নিজের নিজের নিরাপত্তার ব্যাপারে যুদ্ধের অঙ্গীকার করেন।

ঘটনা প্রসঙ্গ
------------

মক্কার কুরাইশরা যখন সাহাবা ও মুহাম্মদের উপর অত্যাচার চরম মাত্রায় বাড়িয়ে দিলো এমনকি মুহাম্মদ কে হত্যা করার পরিকল্পনা করতে থাকলো তখন আল্লাহ্‌ মুহাম্মদকে হিজরতের ও যুদ্ধের অনুমতি দিলেন । আল্লাহ্‌ বলেন, "*আল্লাহ্ তোমাদের আশ্রয় লাভের জন্য তোমাদের একটি ভ্রতৃ সমাজ এবং একটি বসতি সৃষ্টি করেছেন যেখানে তোমরা আশ্রয় লাভ করবে।"*

অংশগ্রহণকারী সাহাবা
-------------------

মদিনা থেকে আগত ৭৩ জন পুরুষ এবং ২ জন মহিলা থেকে মুহাম্মদ কে নিরাপত্তা দানের জন্য যুদ্বের বাইয়াত গ্রহণ করলেন। এই শপথ নেয়ার পূর্বে নবী তাদের কাছ থেকে জাহিলিয়াতের বিরুদ্বে যুদ্ধের অঙ্গীকার গ্রহণ করলেন এবং নিজের ব্যাপারেও নিরাপত্তার শর্তসহ বাইয়াত গ্রহণ করে অঙ্গীকার পূরণের বিনিময় জান্নাতের সুসংবাদ দিলেন ।

তৃতীয় শপথের বিষয়বস্তু
-----------------------

ক) জাহিলিয়াতের বিরুদ্বে যুদ্ধের অঙ্গীকার গ্রহণ। খ) নিজের ব্যাপারেও নিরাপত্তার শর্তসহ বাইয়াত গ্রহণ করা।

তথ্যসূত্র
---------

1. ↑  "একনজরে মহানবী (সা.) এর জীবনী"। *দৈনিক আলোকিত বাংলাদেশ*। ৩০ নভেম্বর ২০১৭।
2. ↑  "বায়াতে আকাবার ৩ শপথ"। *আলোর কাফেলা* (ইংরেজি ভাষায়)। ২০১৭-০৭-১৪। সংগ্রহের তারিখ ২০১৯-১০-১৭। [*স্থায়ীভাবে অকার্যকর সংযোগ*]
3. ↑  "ইমানদারের জীবন ও সম্পদ আল্লাহর জন্য | কালের কণ্ঠ"। *Kalerkantho*। সংগ্রহের তারিখ ২০১৯-১০-১৭।
**রেডিও ফুর্তি** বাংলাদেশের একটি এফ এম রেডিও চ্যানেল। ২০০৭ এর ২২ জুলাই থেকে চট্টগ্রামে রেডিও ফুর্তি তার সম্প্রচার শুরু করে। ঢাকার স্টেশনের ১৫০ কিমি পর্যন্ত ট্রান্সমিশন ক্ষমতার আওতায় ঢাকাসহ নারায়ণগঞ্জ, গাজীপুর, মানিকগঞ্জ, মুন্সীগঞ্জ, টাঙ্গাইল, কুমিল্লা, চাঁদপুর, ব্রাহ্মণবাড়িয়া, নরসিংদী, ভৈরব, হবিগঞ্জ এবং আশেপাশের এলাকাসমূহে রেডিও ফুর্তি শোনা যায়। সম্প্রতি **ফুর্তি অ্যাপ** নামে একটি অ্যান্ড্রয়েড অ্যাপ্লিকেশন বের করা হয়েছে, যার মাধ্যমে ইন্টারনেটের সাহায্যে রেডিও ফুর্তি শোনা যায়।

ইতিহাস
------

২০০৬ সালের ১৭ আগস্ট রেডিও ফুর্তি ঢাকার স্টেশনের মধ্য দিয়ে পরীক্ষামূলক সম্প্রচার শুরু করে। তারপর সেই বছরেরই ২১ সেপ্টেম্বর রেডিও ফুর্তি ২৪ ঘণ্টার আনুষ্ঠানিক সম্প্রচার শুরু করে। ২০০৭ এর ১৪ সেপ্টেম্বর রেডিও ফুর্তি ফ্রিকোয়েন্সী পরিবর্তন করে ৮৮.০ এফএম করা হয়। এই ফ্রিকোয়েন্সী পরিবর্তন করা হয় শুধুমাত্র ঢাকা স্টেশনের জন্য। বৃহত্তর চট্টগ্রামের শ্রোতারা আগের মতোই ৯৮.৪ এফএম এ অনুষ্ঠান শুনতে পান।

জনপ্রিয় অনুষ্ঠান
-----------------

### ভূত এফএম

রেডিও ফুর্তির অন্যতম অনুষ্ঠান ছিল ভূত এফএম। ভূত এফএম ২০১০ সালের ১৩ আগস্ট প্রথম শুরু হয়। আরজে রাসেল এবং আরজে আলী আরমান এই অনুষ্ঠানটি পরিচালনা করতেন। শব্দ পরিচালনায় থাকতেন মাসুম। বাংলাদেশ সময় শুক্রবার রাত ১১.৫৯ মিনিটে ভূত এফএম শুরু হতো আর শেষ হতো রাত ২ টায়। এটির শেষ পর্ব প্রচারিত হয় ২০১৯ সালের ১৩ ডিসেম্বর।

আরো দেখুন
---------

* বাংলাদেশের বেতার কেন্দ্রের তালিকা
* বাংলাদেশের টেলিযোগাযোগ ব্যবস্থা
* বাংলাদেশ বেতার

তথ্যসূত্র
---------

1. ↑  "Radio Foorti celebrates a decade in the industry"। *Dhaka Tribune*। ২০১৬-০৯-২৭। সংগ্রহের তারিখ ২০১৯-১২-২৮।
2. ↑  "রেডিও ফূর্তি নিয়ে এলো 'ফূর্তি অ্যাপ'"। *Risingbd.com* (ইংরেজি ভাষায়)। সংগ্রহের তারিখ ২০১৯-১২-২৮।

বহিঃসংযোগ
---------

* গুগল প্লে স্টোরে *রেডিও ফুর্তি*

| * দে
* স
 বাংলাদেশের রেডিও স্টেশন |
| --- |
| 
* বাংলাদেশের বেতার কেন্দ্রের তালিকা
* স্বাধীন বাংলা বেতার কেন্দ্র

 |
| রাষ্ট্রীয় | 
* বাংলাদেশ বেতার

 |
| বেসরকারী | 
* রেডিও টুডে
* রেডিও আমার
* রেডিও ফুর্তি
* এবিসি রেডিও
* রেডিও স্বাধীন
* ঢাকা এফএম
* রেডিও ভূমি
* পিপলস রেডিও
* সিটি এফএম ৯৬.০
* এশিয়ান রেডিও
* রেডিও আম্বার
* রেডিও ধ্বনি
* রেডিও নেক্সট
* কালারস এফএম
* রেডিও পদ্মা
* রেডিও ক্যাপিটাল
* জাগো এফএম

 |
**রেঢ়াখোল রাজ্য** ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি ছোটনাগপুর দেশীয় রাজ্যসমষ্টির অন্তর্গত ছিল এবং এটি রাজধানী ছিল রেঢ়াখোল শহরে, যা বর্তমানে ওড়িশা রাজ্যের সম্বলপুর জেলায় অবস্থিত। রাজ্যটি ২,১৫৭ বর্গকিলোমিটার (৮৩৩ মা২) ক্ষেত্রফল জুড়ে বিস্তৃত ছিল এবং ১৯০১ খ্রিস্টাব্দে এটির নথিভুক্ত জনসংখ্যা ছিল ২৬,৮৮৮ জন। ১৯০৪ খ্রিস্টাব্দে এটির বার্ষিক রাজস্বের পরিমাণ ছিল‌ ৫৫,০০০ ভারতীয় মুদ্রা।

রাজ্যটির অধিকাংশ অংশই জঙ্গল আবৃত ছিল এবং তা ছিল মূলত হাতি চলাচলের ক্ষেত্র। রেঢ়াখোল রাজ্যের অধিকাংশ বাসিন্দা ওড়িয়া সম্বলপুরী হলেও কোল, মুন্ডা, ওরাওঁ জনজাতির লোকেরাও বাস করতেন। রাজ্যটির সিংহভাগ লোক চাষা সম্প্রদায়ের অন্তর্ভুক্ত ছিল।

ইতিহাস
------

পাটনাগড় রাজ্যের রাজা এটিকে স্বাধীন রাজ্যে পরিণত করার পূর্বে খ্রিস্টীয় অষ্টাদশ শতাব্দী পর্যন্ত এটি বামণ্ডা রাজ্যের একটি সামন্ত জমিদারির অংশ ছিল। জনশ্রুতি অনুযায়ী বামণ্ডার রাজা এবং রেঢ়াখোলের সামন্ত রাজার পরিবারের মধ্যে যুদ্ধ ছিল প্রায় নিত্যনৈমিত্তিক ঘটনা। এরকমই এক ভয়াবহ যুদ্ধের সময় বামণ্ডা রাজ্যের রাজা রেঢ়াখোলের সামন্ত রাজপরিবারের সমস্ত সদস্যকে হত্যা করলেও একটি শিশু বালককে হত্যা করতে পারেনা। বালকটি স্থানীয় ভুক্তশুদ্ধ কৃষক সম্প্রদায়ের এক নারীর কাছে লুক্কায়িত ছিলেন ফলে বামণ্ডার সৈন্যরা তাকে খুঁজে পান না। কিশোর প্রাপ্তবয়স্ক হলে তিনি তার রাজ্য পুনরুদ্ধারে সফল হন। কৃতজ্ঞতার সহিত তিনি ভুক্তশুদ্ধ কৃষক সম্প্রদায়কে রাজ্যের শাসকের মাতৃ বংশপরিচয় বলে সম্মানিত করেন। 
রেঢ়াখোল রাজ্যের শাসক কে ছিলেন কদম্ব বংশীয় রাজপুত, তথা সরাইকেল্লা, খরসোয়াঁ এবং বনাই রাজ্যের সাথে বংশগতভাবে সম্বন্ধীয়। 

খ্রিস্টীয় ঊনবিংশ শতাব্দীতে রাজা বিশনচন্দ্র জনমুনির রাজত্বকাল ৭৫ বছর অবধি টিকে ছিল। রাজ্যটি ১৯০৫ খ্রিস্টাব্দ পর্যন্ত মধ্যপ্রদেশের ছত্রিশগড় বিভাগীয় কমিশনারের রাজনৈতিক দখলের অধীনে ছিল, পরে এটিকে বেঙ্গল প্রেসিডেন্সির অন্তর্ভুক্ত করা হয়। ১৯৪৮ খ্রিস্টাব্দের পয়লা জানুয়ারি তারিখে রেঢ়াখোল রাজ্যের শেষ শাসক রাজা গিরিশচন্দ্র দেও ভারতীয় অধিরাজ্যে যোগদানের ইচ্ছা প্রকাশ করে সম্মতিস্বাক্ষর করেন। 

### শাসকবর্গ

রেঢ়াখোল রাজ্যের শাসকরা কদম্ব বংশীয় রাজপুত ছিলেন এবং তারা রাজা উপাধিতে ভূষিত হতেন। 

### রাজা

* ১৮২৫ - ১৯০০ বিশনচন্দ্র জনমুনি
* ১৯০০ - ৩ জুলাই ১৯০৬ গৌরচন্দ্র দেও
* ৩ জুলাই ২৯০৬ - ১৯৩\_ বীরচন্দ্র যাদুমণি দেও জনমুনি
* ১৯৩\_ - ১৫ আগস্ট ১৯৪৭ গিরীশচন্দ্র দেও

তথ্যসূত্র
---------

1. ↑  Malleson, G. B.: An historical sketch of the native states of India, London 1875, Reprint Delhi 1984
2. 1 2  They are kadam Vanshies*Imperial Gazetteer of India,* v. 21, p. 61.
3. ↑  "Rairakhol Princely State"। ১১ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০২০।
4. ↑
**হায়াত শারারা** (1935 – আগস্ট ১, ১৯৯৭) একজন ইরাকি লেখক, অনুবাদক এবং শিক্ষাবিদ ছিলেন।

তিনি নাজাফে জন্মগ্রহণ করেন। ১৯৪০-এর দশকের মাঝামাঝি সময়ে তার পরিবার বাগদাদে চলে যায়। শারারা উচ্চ বিদ্যালয় থেকে স্নাতক হন এবং তার ব্যাকলারিয়েট সম্পন্ন করেন কিন্তু বাগদাদ বিশ্ববিদ্যালয়ে পড়তে পারেননি কারণ তিনি তার রাজনৈতিক সক্রিয়তার কারণে ভাল আচরণের প্রয়োজনীয় শংসাপত্র পেতে অক্ষম ছিলেন। তাকে বলা হয়েছিল যে যদি সে তার বিশ্ববিদ্যালয়ের চাকরি রাখতে চায় তবে তাকে অবশ্যই বাথ পার্টিতে যোগ দিতে হবে। তিনি প্রত্যাখ্যান করার পর, তিনি শিল্প মন্ত্রণালয়ের দোভাষী হিসাবে একটি চাকরিতে স্থানান্তরিত করা হয়। 

তিনি ১৯৯৭ সালে আত্মহত্যা করেন "বাগদাদের বিশ্ববিদ্যালয় জীবনে বাথিস্ট গোয়েন্দা সেবার হস্তক্ষেপের প্রতিবাদ জানাতে এবং প্রথম উপসাগরীয় যুদ্ধের পর ইরাকের উপর আরোপিত অর্থনৈতিক নিষেধাজ্ঞার বিরুদ্ধেপ্রতিবাদ জানাতে"। তার মেয়ে মহা একই সময়ে আত্মহত্যা করেছে। 

তার আধা-আত্মজীবনীমূলক উপন্যাস *ইধা আল-আইয়াম আছসাকাত* ("যখন অন্ধকার নেমে আসে"), যা তিনি তার মৃত্যুর কিছুক্ষণ আগে সম্পন্ন করেছিলেন, যা ২০০০ সালে প্রকাশিত হয়েছিল।

তথ্যসূত্র
---------

1. 1 2  "Hayat Sharara (1935–1997)"। *Banipal 63*। Autumn–Winter ২০১৮।
2. ↑  "Banipal Magazine celebrates the best 100 Arab novels"। *International News*। ডিসেম্বর ১০, ২০১৮।
3. ↑  Gülalp, Haldun (২০০৬)। *Citizenship and Ethnic Conflict: Challenging the Nation-state*। পৃষ্ঠা 127। আইএসবিএন 0415368979।
বাংলায় মধ্যযুগীয় সভ্যতা-সংস্কৃতি ও পুরাকীর্তির অন্যতম নিদর্শন হল যশোর চাঁচড়ার দশমহাবিদ্যা বাড়ির মন্দির। যশোরের রাজা শুকদেব রায়ের রাজত্বকালে তার আনুকূল্যে চাঁচড়া রজিবাড়ি সংলগ্ন জমিতে ১৭২৯ সালে দুর্গানন্দ ব্রহ্মচারী নামে এক রাঢ়ীয় ব্রাহ্মণ কর্তৃক দশমহাবিদ্যা মন্দির নির্মিত হয়।মন্দিরে মূলত কালী, তারা, ষোড়শী, ভূবনেশ্বরী, ভৈরবী, ছিন্নমস্তা, ধূমাবতী, বগলা, মাতঙ্গী এবং কমলাত্নিকা এই দশটি মূর্ত্তি দশমহাবিদ্যা রূপে প্রতিষ্ঠিত থাকলেও তারসঙ্গে অন্যান্য দেব মূর্ত্তিও বিদ্যমান ছিল। পশ্চিমের মন্দিরে ছিল কৃষ্ণ, রাধিকা, রাম, সীতা, লক্ষণ হনুমান ও শীতলার বিগ্রহ। মন্দিরের পূর্বদিকে ভোগগৃহ ও দক্ষিণ দিকে নহবৎখানা ছিল। নহবৎখানার নীচ দিয়ে মন্দির প্রাঙ্গনে যাওয়ার জন্য় সদর দ্বার ছিল। পরবর্তীকালে রাজা শ্রীকন্ঠ রায় দশমহাবিদ্যার সেবা ও অতিথি সৎকারের জন্য আট হাজার টাকা আয়ের ভূসম্পত্তি দেবোত্তর করে দেন। কথিত আছে চাঁচড়া গ্রামের বাসিন্দা ভরদ্বাজগোত্রীয় ব্রাহ্মণ দুর্গারাম মুখোপাধ্যায়, ব্রহ্মচারী হলে তার নাম হয় দুর্গানন্দ। ধার্মিক দুর্গানন্দ ভারতবর্ষের বিভিন্ন জায়গায় তীর্থ ভ্রমণ করেছিলেন। কিন্তু কোথাও দেবী ভগবতী ও দশবিধ মহামূর্তির একত্র সমাবেশ দেখতে পান নি। তাই তিনি নিজে মহাবিদ্যার মূর্তি প্রতিষ্ঠা করার জন্য সংকল্পবদ্ধ হন। এ ব্যাপারে তিনি চাঁচড়ার রাজা শুকদেবের অনুগ্রহ লাভ করেন। রাজা শুকদেব নিজে যাবতীয় ব্যায়ভার বহন করতে চাইলেন। দুর্গানন্দ ব্রহ্মচারী উপযুক্ত সূত্রধর জোগাড় করে নিজের বসত বাড়ীর এক প্রকান্ড নিম বৃক্ষ থেকে বিগ্রহগুলি প্রস্তুত করিয়েছিলেন।

দশ মহাবিদ্যা মন্দিরের বর্ণনা
----------------------------

মন্দিরের ছাদ সমতল। এই মন্দির গনেশ, সরস্বতী, কমলা, ভূবনেশ্বরী, জগদ্বাত্রী, ষোড়শী, মহাদেব, কালী, তারা, ভৌরবী, ছিন্নমস্তা, মাতঙ্গী , ভৈরব ও ধূমাবতী প্রভৃতি ষোলটি বিগ্রহ দশমহাবিদ্যা মন্দিরে ছিল।
**ফিলিপ বেইনব্রিজ** (জন্ম: ১৬ এপ্রিল, ১৯৫৮) স্টোক—অন—ট্রেন্টের স্নেড গ্রীন এলাকায় জন্মগ্রহণকারী বিখ্যাত ও সাবেক ইংরেজ প্রথম-শ্রেণীর ক্রিকেট তারকা। ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার ও ডারহামের প্রতিনিধিত্ব করেছেন তিনি। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও ডানহাতি মিডিয়াম পেস বোলিং করতেন **ফিল বেইনব্রিজ**।

প্রথম-শ্রেণীর ক্রিকেটে অংশগ্রহণ
-------------------------------

১৯৮০-এর দশকে গ্লুচেস্টারশায়ারের পক্ষে খেলেছেন ও অত্যন্ত গুরুত্বপূর্ণ সদস্যের মর্যাদা লাভ করেন। সচরাচর ৫ কিংবা ৬ নম্বরে ব্যাটিংয়ে নামতেন তিনি। ১৯৭৭ সালে গ্লুচেস্টারশায়ারে যোগ দেন। এরপর ১৯৮১ সালে দলের নিয়মিত সদস্যের মর্যাদা পান। ঐ মৌসুমে প্রথমবারের মতো সহস্রাধিক রানের কোঠা অতিক্রমণে সবিশেষ দক্ষতা প্রদর্শন করেন। ইনিংস প্রতি ৪০ ঊর্ধ্ব রান সংগ্রহের পাশাপাশি ২৪টি প্রথম-শ্রেণীর সেঞ্চুরির সন্ধান পান। সর্বমোট নয়বার সহস্রাধিক রান করার ন্যায় কৃতিত্বের দাবীদার হন তিনি।

পরবর্তী তিন মৌসুমেও এ ধারা অব্যাহত রাখেন তিনি। কিন্তু, ১৯৮৫ সালে ব্যাটিংয়ের অবস্থান পরিবর্তন করে বেশ সফলতা পান। ইনিংস প্রতি ৫৬.৬৮ গড়ে ১,৬৪৪ রান তুলেন। এ পর্যায়ে দলকে নিচেরসারি থেকে কাউন্টি চ্যাম্পিয়নশীপের শিরোপা জয়ের দিকে ধাবিত করতে প্রভূতঃ ভূমিকা পালন করেন।

ঘরোয়া ক্রিকেটে অনবদ্য ভূমিকা রাখার কারণে ১৯৮৬ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন তিনি। এ সময় তাকে টেস্টের সম্ভাব্য খেলোয়াড় হিসেবে থাকার কথা ভাবা হচ্ছিল।

১৯৮৭ সাল থেকে তার খেলার ধার অনেকাংশেই ম্রিয়মান হতে থাকে ও টেস্ট আঙ্গিনায় অতিরিক্ত খেলোয়াড় হিসেবে তাকে রাখা হয়। আর কখনো পূর্বেকার ন্যায় ক্রীড়াশৈলী প্রদর্শনে ব্যর্থ হন। এরপর আরও চার বছর ক্রিকেট খেলেন তিনি। ১৯৯০ সালে গ্লুচেস্টারশায়ার থেকে অবসর নেন ফিল বেইনব্রিজ। ব্যবসায়ের জগতে ধাবিত হন তিনি।

ডারহামে স্থানান্তর
------------------

১৯৯০ সালের পর ডারহামে চলে যান। প্রথম-শ্রেণীর কাউন্টি দল ডারহামের উন্নয়নে বিপণন কর্মের সাথে জড়িত হন। দলটিকে ১৯৯২ সালে প্রথম-শ্রেণীর মর্যাদা লাভে যথোপযুক্ত ভূমিকা রাখেন তিনি।

১৯৯১ মৌসুমের পুরোটা সময় খেলার বাইরে ছিলেন। তবে, ডারহামের প্রথম-শ্রেণীর খেলায় যুক্ত হবার প্রথম দুই মৌসুমের অধিকাংশ খেলায় অংশ নিয়েছিলেন। ১৯৯৩ সালে ব্যাটিং ও বোলিং - উভয় বিভাগেই শীর্ষে ছিলেন। দুই বছর বেশ ভালো ক্রীড়াশৈলী উপহার দেন। ১৯৯৪ সালে দলের অধিনায়কের দায়িত্বভার তার কাঁধে বর্তায়। দলটি ১৬তম স্থান দখল করে। এটিই দলের প্রথমবারের মতো সর্বনিম্ন স্থানে আরোহণ ছিল না। আবারো তার খেলার মান নিচেরদিকে চলে যেতে থাকে। বেইনব্রিজকে ১৯৯৫ সালে অধিনায়ক হিসেবে পদত্যাগ করতে হয়েছিল। পরের বছরই ১৯৯৬ সালে প্রথম-শ্রেণীর ক্রিকেট থেকে চূড়ান্তভাবে অবসর নেন ফিল বেইনব্রিজ।

তথ্যসূত্র
---------

1. ↑  "Phil Bainbridge"। www.cricketarchive.com। সংগ্রহের তারিখ ২০১০-০২-১৬।

বহিঃসংযোগ
---------

* ইএসপিএনক্রিকইনফোতে ফিল বেইনব্রিজ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ফিল বেইনব্রিজ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
১৯৮৬ উইজডেন বর্ষসেরা ক্রিকেটার |
| --- |
| 
* ফিল বেইনব্রিজ
* রিচার্ড এলিসন
* ক্রেগ ম্যাকডারমট
* নীল র‌্যাডফোর্ড
* টিম রবিনসন

 |  |
**বিলিংস** যুক্তরাষ্ট্রের মন্টানা রাজ্যের বৃহত্তম শহর, যার জনসংখ্যা ২০১৯ সালের হিসাবে ১০৯,৫৭৭। ১৮৮২ সালের মার্চ মাসে রেলপথ শহর হিসাবে প্রতিষ্ঠা থেকে দ্রুত বৃদ্ধি পাওয়ায় বিলিংসকে "ম্যাজিক সিটি" ডাকনাম দেওয়া হয়েছিল। শহরটি দ্রুত বৃদ্ধি এবং একটি শক্তিশালী অর্থনীতি অনুভব করছে; এটি মন্টানার যে কোনও শহরের মধ্যে বৃহত্তম বিকাশ ছিল এবং তা অব্যাহত রেখেছে।

ভূগোল
-----

বিলিংস 45°47′12″N 108°32′14″W এ অবস্থিত। মার্কিন যুক্তরাষ্ট্রের আদমশুমারি ব্যুরো অনুসারে, শহরের আয়তন ৪৩.৫২ বর্গমাইল (১১২.72২ কিমি ২), যার মধ্যে ৪৩.৪১ বর্গমাইল (১১২.৪৩ বর্গকিমি) জমি এবং ০.১১ বর্গমাইল (০.২৮ বর্গ.কিমি) জল।

জনসংখ্যা
--------

### ২০১০ এর আদমশুমারি

২০১০ সালের আদমশুমারি অনুসারে, শহরে ১০৪,১৭০ জন লোক এবং ২৬,১৯৪ পরিবার বসবাস করছিলেন। জনসংখ্যার ঘনত্ব প্রতি বর্গমাইলে (926.5 / কিমি) জন 2,399.7 জন ছিল। নগরটির বর্ণগত জনসংখ্যার মধ্যে ছিল ৮৯.৬ সাদা, ৪.৪% আদি আমেরিকান, ০.৮% কৃষ্ণ, ০.৭% এশিয়ান, ০.১% প্যাসিফিক দ্বীপপুঞ্জক, অন্যান্য জাতি থেকে ১.৪ এবং দুই বা ততোধিক বর্ণের থেকে ২.৯%।

### উপার্জন

২০০০ সালের হিসাবে শহরের কোনও বাড়ির জন্য গড় আয় ছিল ৩৫১৪৭ ডলার এবং একটি পরিবারের জন্য মধ্যম আয় ছিল ৪৫,০৩২ ডলার। 2000 সালের হিসাবে শহরের কোনও বাড়ির জন্য গড় আয় ছিল 35,147 ডলার এবং একটি পরিবারের জন্য মধ্যম আয় ছিল 45,032 ডলার। পুরুষদের গড় আয় ছিল, ৩২৫২৫ এবং বনাম ২১৮২৪ ডলার মহিলাদের, শহরের মাথাপিছু আয় ছিল ১৯২০৭ ডলার। পরিবারগুলির প্রায় ৯.২% এবং জনগণের ১২.০% দারিদ্র্যসীমার নিচে বসবাস করে।

সংস্কৃতি
--------

### আর্টস

* আলবার্টা বায়ার থিয়েটার
* আর্ট হাউস সিনেমা ও পাব
* ব্যাবকক থিয়েটার
* ব্যাকইয়ার্ড থিয়েটার
* বিলিংস পাবলিক লাইব্রেরি
* বিলিংস স্টুডিও থিয়েটার
* বিলিংস সিম্ফনি অর্কেস্ট্রা
* বিলিংস ইয়ুথ অর্কেস্ট্রা
* নোভা: পারফর্মিং আর্টস সেন্টার
* সেকরিফাইস ক্লিফ থিয়েটার সিও।
* ইয়েলোস্টোন আর্ট মিউজিয়াম
* ইয়েলোস্টোন চেম্বার প্লেয়ার্স
* ইয়েলোস্টোন কাউন্টি যাদুঘর
* ইয়েলোস্টোন রেপারেটরি থিয়েটার
* পশ্চিমা ঐতিহ্য কেন্দ্র

### মিডিয়া

সংবাদপত্র সেবার মধ্যে *বিলিংস গেজেট*, মন্টানার, বিলিংস-এ ছাপা এবং লি এন্টারপ্রাইজগুলির মালিকানাধীন দৈনিক সকালের ব্রডশিট পত্রিকা অন্তর্ভুক্ত রয়েছে। এটি মন্টানার বৃহত্তম দৈনিক পত্রিকা, যেখানে রবিবারের সঞ্চালন ৫২,০০০ এবং এক সপ্তাহের প্রচারের পরিমাণ ৪৭,০০০। বিলিংসে *ম্যাজিক সিটি ম্যাগাজিন* এবং *ইয়েলোস্টোন ভ্যালি ওম্যান* সহ বেশ কয়েকটি কমিউনিটি ম্যাগাজিন রয়েছে।

সিস্টার শহর
-----------

* GER বিলিংস, হেসি, জার্মানি
* Japan কুমামোটো, কুমোমোটো জাপান

তথ্যসূত্র
---------

1. ↑  "Lockwood CDP QuickFacts from the US Census Bureau"। *web.archive.org*। ২০১২-০৬-১৬। Archived from the original on ২০১২-০৬-১৬। সংগ্রহের তারিখ ২০২০-১০-২৮। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  US Department of Commerce, B. E. A.। "Bureau of Economic Analysis"। *apps.bea.gov* (ইংরেজি ভাষায়)। সংগ্রহের তারিখ ২০২০-১০-২৮।
**কারাক লক্ষণ** হলো একটি স্নায়ুতন্ত্রের অবনতির অসুখ যা মূলত হয় গুরুমস্তিষ্কে লৌহের পরিমাণ বৃদ্ধির কারণে।
যে পরিবারের সন্তানদের মাঝে এই রোগটি প্রথম পাওয়া যায় তারা জর্দানের দক্ষিণের শহর কারাকে বাস করত।

মানুষের ক্ষেত্রে গুরুমস্তিষ্ক (লাল চিহ্নিত অংশ)
অসমক্রিয়া, উল্টো পা (বিকৃত চলনরোগ), তোতলানোর পাশাপাশি কথা বলায় স্বরের পরিরবর্তন, জিহ্বার স্নায়ুতন্ত্র ও মুখমন্ডলের পেশির অস্বাভাবিক চলন এবং দেহের উপরের ও নিচের অঙ্গে করীয়ার চলনের উপস্থিতি, বিশেষ করে নিচের অঙ্গগুলোতে, দূরক পায়ের অস্বাভাবিক অবস্থা, উপরের ও নিচের অঙ্গে ব্রাডিকিনেসিয়া থাকা, ডিসমেট্রিয়া, ডিসডায়াডোকোকিনেসিয়া, এবং ইচ্ছাকৃত কাঁপুনি মূলত হয় দ্বিপার্শ্বিক ও পাশাপাশি এগুলো দ্বারা এটিকে চিহ্নিত বা শনাক্ত করা হয়।

আরও দেখুন
---------

* নিউরোডিজেনেরেশন সঙ্গে মস্তিষ্কের আয়রন আহরণ
* অতিরিক্ত আয়রন

তথ্যসূত্র
---------

1. ↑  Mubaidin A, Roberts E, Hampshire D, ও অন্যান্য (জুলাই ২০০৩)। "Karak syndrome: a novel degenerative disorder of the basal ganglia and cerebellum": 543–6। ডিওআই:10.1136/jmg.40.7.543। পিএমআইডি 12843330। পিএমসি 1735513 অবাধে প্রবেশযোগ্য। সংগ্রহের তারিখ ২০০৯-০৭-০৭।

বহিঃসংযোগ
---------
**মেহেরুন নেসা** (২০ আগস্ট, ১৯৪২ – ২৭ মার্চ, ১৯৭১) একজন বাংলাদেশী কবি এবং শহীদ বুদ্ধিজীবী। ১৯৭১ সালে পাকিস্তান সেনাবাহিনী পরিকল্পিতভাবে বাংলাদেশের বুদ্ধিজীবীদের হত্যা করেছিলো। কবি মেহেরুন নেসা হলেন তাদের একজন।

প্রথম জীবন
----------

কবি মেহেরুন নেসা ২০ আগস্ট, ১৯৪২ সালে খিদিরপুর, কলকাতা, পশ্চিমবঙ্গ, তৎকালীন ব্রিটিশ ভারতে জন্ম গ্রহণ করেন। তিনি কখনো বিদ্যালয়ে যান নি। কিন্তু তিনি ছিলেন স্বশিক্ষিত। ভারত বিভাগের পর তিনি পরিবারের সাথে পূর্বপাকিস্তানে চলে আসেন।

পেশা
----

মেহেরুন নেসা বাংলা একাডেমিতে কাজ করেছেন। এরপর ১৯৬১ সালে তিনি ফিলিপস রেডিও কোম্পানিতে কাজ শুরু করেন। তিনি ইউএসআইএস লাইব্রেরী ঢাকাতে, যা মার্কিন যুক্তরাষ্ট্রের তথ্য সংস্থা কর্তৃক পরিচালিত হতো, কাজ করতেন।

১৯৫৩ সালে তার প্রথম কবিতা চাষী প্রকাশিত হয় দৈনিক সংবাদ পত্রিকায়। তার কবিতায় রোমান্টিকতা এবং বাস্তবতার উপাদান বেশি থাকতো। তিনি কবিতার মধ্য দিয়ে তার রাজনৈতিক মতাদর্শ প্রকাশ করতেন। বাংলা ভাষাকে রাষ্ট্র ভাষা হিসেবে স্বীকৃতির জন্য তিনি আন্দোলনে যোগ দিয়েছিলেন। তার কবিতার মধ্যে দিয়ে এর সপক্ষে মতামত ব্যক্ত করতেন। তার কবিতা পাকিস্তানি খবর, দৈনিক পাকিস্তান, সংগ্রাম এবং ফিলিপস ম্যাগাজিন ইত্যাদিসহ কয়েকটি প্রকাশনা দ্বারা প্রকাশিত হয়েছিল।

১৯৬৯ সালের গণ অভ্যুত্থানের সাথে তিনি জড়িত হয়ে পড়েন। তিনি মিরপুরের অ্যাকশন কমিটির সদস্য ছিলেন। ২৩ মার্চ, ১৯৭১ সালে তিনি নিজ বাড়িতে স্বাধীন বাংলাদেশের পতাকা উত্তোলন করে সাহসের পরিচয় দিয়েছিলেন।

মৃত্যু
------

২৭ মার্চ, ১৯৭১ সালে ঢাকার মিরপুরের তার বাড়িতে বিহারীদের সাথে পাকিস্তানি সেনাবাহিনীর স্থানীয় সহযোগীরা আক্রমণ করে। তিনি তাদের হাতে সপরিবারে নিহত হন। তার দুই ভাই ও মাকে তার সাথে হত্যা করা হয়।

১৯৯৫ সালের ১৪ ডিসেম্বর বাংলাদেশ ডাকঘর তার ছবি দিয়ে ডাক টিকিট প্রকাশ করে।

মেহেরুন নেসা হত্যার বিচার
-------------------------

জামায়াত-ই-ইসলামি বাংলাদেশের নেতা আব্দুল কাদের মোল্লাকে তার ও তার পরিবারের মৃত্যুর জন্য অভিযুক্ত করা হয়। এছাড়াও তার বিরুদ্ধে অনেক অভিযোগ ছিলো। ১২ ডিসেম্বর, ২০১৩ তারিখে কাদের মোল্লাকে ফাঁসি দেওয়া হয়।

তথ্যসূত্র
---------

1. ↑  "Molla directly tied to 2 crimes, complicit in 3"। *bdnews24.com*। সংগ্রহের তারিখ ১২ ডিসেম্বর ২০১৬।
2. 1 2 3 4 5 6  আরীফা সিদ্দিকা (২০১২)। "নেসা, মেহেরুন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. 1 2  "Poet, family not spared"। *thedailystar.net*। The Daily Star। ১১ জুলাই ২০১২। সংগ্রহের তারিখ ১২ ডিসেম্বর ২০১৬।
4. ↑  "Butcher of Mirpur hanged"। *thedailystar.net*। The Daily Star। ১৩ ডিসেম্বর ২০১৩। সংগ্রহের তারিখ ১২ ডিসেম্বর ২০১৬।
**হেস্টিংস** ভারতের পশ্চিমবঙ্গ রাজ্যের কলকাতা জেলার মধ্য কলকাতার একটি অঞ্চল।

ইতিহাস
------

 হেস্টিংসে সৈনিক পার্ক যুদ্ধের ট্যাঙ্ক
হেস্টিংস অঞ্চলটি প্রথমে একটি মুসলিম সমাধিস্থল ছিল, তারপরে ফোর্ট উইলিয়াম তৈরির শ্রমিকদের জন্য 'কুলি বাজার' হয়ে ওঠে এবং অবশেষে অর্ডেন্স এবং কমিসিটারি বিভাগের লোকদের একটি জনপদে পরিণত হয়েছিল। 

এটি মূলত শহরের সামরিক অঞ্চল এবং ফোর্ট উইলিয়াম, লাস্কার ওয়ার মেমোরিয়াল এবং অর্ডনেন্স ক্লাব, পাশাপাশি রেসকোর্স সহ বেশ কয়েকটি দর্শনীয় স্থান রয়েছে।

১৮৮৮ সাল থেকে, ২৫ সদ্য সংগঠিত পুলিশ বিভাগের একটি হ্যাস্টিংসে অবস্থিত। 

এই অঞ্চলেই নগরীর অন্যতম প্রধান সড়ক বিদ্যাসাগর সেতুর সাথে কলকাতা শহরের যোগাযোগ করে। হুগলি নদী পার হয়ে একটি দুর্দান্ত ঝুলন্ত সেতুটি ১৯৯২ সালে শেষ হয়েছিল।

ভূগোল
-----

### পুলিশ জেলা

হেস্টিংস থানাটি কলকাতা পুলিশের দক্ষিণ বিভাগের একটি অংশ। এটি ৫, মিডিল রোড, কলকাতা -৭০০০২২ এ অবস্থিত। 

টালিগঞ্জ মহিলা থানার দক্ষিণ বিভাগের সমস্ত থানার এক্তিয়ার আছে, অর্থাৎ পার্ক স্ট্রিট, শেক্সপিয়র সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।

পরিবহন
------

### রাস্তা

 ক্লাইভ রোড, হেস্টিংস
 আলিপুর রোড এবং এজেসি বোস রোড ক্রসিং, হেস্টিংস
### ট্রেন

কলকাতা সার্কুলার রেলপথের প্রিন্সেপ ঘাট রেলস্টেশন এবং ইডেন গার্ডেন রেলস্টেশনটি নিকটতম রেলস্টেশন।

তথ্যসূত্র
---------

1. 1 2  Nair, P. Thankappan, *The Growth and Development of Old Calcutta*, in *Calcutta, the Living City*, Vol. I, p. 18, Edited by Sukanta Chaudhuri, Oxford University Press, 1995 edition.
2. 1 2  "Kolkata Police"। *South Division – Hastings police station*। KP। সংগ্রহের তারিখ ২৬ মার্চ ২০১৮।
**সোম্যাটিক স্নায়ুতন্ত্র** (ইংরেজি: somatic nervous system) **এসএনএস** বা **স্বেচ্ছাপ্রবৃত্ত স্নায়ুতন্ত্র** হচ্ছে প্রান্তীয় স্নায়ুতন্ত্রের একটি অংশ যা ঐচ্ছিক পেশীর মাধ্যমে শরীরে নড়াচড়ার স্বতঃপ্রবৃত্ত নিয়ন্ত্রণের সাথে যুক্ত।

অ্যাফারেন্ট স্নায়ু তন্তু (ইংরেজি: afferent nerve fiber) বা সংজ্ঞাবহ স্নায়ু ও ইফারেন্ট স্নায়ু তন্তু (ইংরেজি: efferent nerve fiber) বা মোটর স্নায়ু মিলে সোম্যাটিক স্নায়ুতন্ত্র গঠিত। অ্যাফারেন্ট স্নায়ু শরীরের বিভিন্ন অংশ থেকে কেন্দ্রীয় স্নায়ুতন্ত্রে সংবেদনশীলতা পরিবহনের কাজ করে; আর ইফারেন্ট স্নায়ুগুলোর কাজ সম্পূর্ণ বিপরীত, অর্থাৎ তারা কেন্দ্রীয় স্নায়ুতন্ত্র থেকে নির্দেশনা শরীরের নির্দিষ্ট স্থানে পৌঁছে দেওয়ার কাজ করে। ইফারেন্ট স্নায়ুগুলো এই কাজটি করে পেশীর সংকোচনের মাধ্যমে, যেখানে অসংবেদনশীল (নন-সেনসরি) স্নায়ুকোষ রয়েছে যা দেহের কঙ্কালের সাথে থাকা পেশী ও ত্বকের সাথে যুক্ত। ‘অ্যাফারেন্ট’ শব্দের ‘a’ ও ‘ইফারেন্ট’ শব্দের ‘e’ ইংরেজিতে যথাক্রমে ‘ad-’ (অর্থাৎ ‘to’, ‘toward’ বা ‘দিকে’ বা কেন্দ্রীয় স্নায়ুতন্ত্রের দিকে) এবং ‘ex-’ (‘out of’ বা ‘বাইরে’ বা কেন্দ্রীয় স্নায়ুতন্ত্রের বাইরে) অর্থের দিকে নির্দেশ করে।

গঠন
---

মানবদেহে স্নায়ুর ৪৩টি বিভাগ বা সেগমেন্ট রয়েছে। প্রতিটি বিভাগের সাথে এক জোড়া সংজ্ঞাবহ (সংবেদনশীল বা সেনসরি) এবং মোটর স্নায়ু রয়েছে। শরীর থাকা স্নায়ুর এই ৪৩টি বিভাগের মধ্যে ৩১টির উৎপত্তি সুষুম্নাকাণ্ড থেকে ও বাকি ১২টি ব্রেইনস্টেম থেকে।

এগুলি ছাড়াও শরীরে কয়েক হাজার এর সাথে সংযোগকারীর স্নায়ুর উপস্থিতি রয়েছে।

সোম্যাটিক স্নায়ুতন্ত্র দুটি অংশ নিয়ে গঠিত:

* সুষুম্না স্নায়ু : এগুলো হচ্ছে প্রান্তীয় স্নায়ু তা সংবেদনশীলতার তথ্য (সেনসরি ইনফরমেশন) সুষুম্নাকাণ্ডের দিকে ও মোটর নির্দেশনা সুষুম্নাকাণ্ড থেকে বাইরের দিকে বহন করে।
* করোটিকা স্নায়ু : এগুলো হচ্ছে সেই স্নায়ুতন্তু যা ব্রেইনস্টেমের থেকে ও শরীরের অন্যন্য অংশ থেকে ব্রেইনস্টেমের দিকে তথ্য পরিবহন করে। বহনকৃত তথ্য বা অনুভূতির গন্ধ, দৃষ্টি, চোখ, চোখের পেশী, মুখ, স্বাদ, কান, ঘাড়, কাঁধ এবং জিহ্বা অন্তর্ভুক্ত।

আরও দেখুন
---------

* স্বয়ংক্রিয় স্নায়ুতন্ত্র
* এন্টেরিক স্নায়ুতন্ত্র
* স্নায়ুতন্ত্র

তথ্যসূত্র
---------

1. ↑  *ডোরল্যান্ডের চিকিৎসাশাস্ত্র অভিধানে* "সোম্যাটিক স্নায়ুতন্ত্র"

| * দে
* স
স্নায়ুতন্ত্র |
| --- |
| কেন্দ্রীয় স্নায়ুতন্ত্র | 
* মস্তিষ্কঝিল্লি
* সুষুম্নাকাণ্ড
* মস্তিষ্ক
	+ পশ্চাৎমস্তিষ্ক
		- মেডুলা
		- পনস
		- লঘুমস্তিষ্ক
	+ মধ্যমস্তিষ্ক
	+ অগ্রমস্তিষ্ক
		- আন্তরমস্তিষ্ক
			* অক্ষিপট
			* দৃষ্টি স্নায়ু
		- গুরুমস্তিষ্ক
	+ লিম্বিক তন্ত্র

 |
| প্রান্তীয় স্নায়ুতন্ত্র | 

|  |  |
| --- | --- |
| কায়িক | 
* সংবেদী স্নায়ু
* আজ্ঞাবহ বা চেষ্টীয় স্নায়ু
* করোটিকা স্নায়ু
* সুষুম্না স্নায়ু

 |
| স্বয়ংক্রিয় | 
* সমবেদী
* পরাসমবেদী
* আন্ত্রিক

 |

 |